
Հոդված 1. «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» 2013 թվականի դեկտեմբերի 12-ի ՀՕ-157-Ն օրենքի (այսուհետ՝ Օրենք) 2-րդ հոդվածի 1-ին մասում՝ 
1) 2-րդ կետի «։» կետադրական նշանը փոխարինել «․» կետադրական նշանով․
2) լրացնել հետևյալ բովանդակությամբ 3-րդ կետով․
«3) պետական մարմիններում որպես փորձնակ գրանցված անձանց, որոնց վրա տարածվում են միայն սույն օրենքի 30․1․-ին հոդվածի դրույթները։
Հոդված 2. Օրենքի  3-րդ հոդվածի 1-ին մասում՝
1) 2-րդ կետը շարադրել հետևյալ խմբագրությամբ․
«2) լրացուցիչ աշխատավարձ՝ աշխատավարձի փոփոխական մաս, որը հաշվարկվում է պաշտոնային դրույքաչափի նկատմամբ տոկոսային ավելացմամբ կամ դրամական բացարձակ մեծությամբ  և որի վճարումը պայմանավորված է սույն կետի «ա», «բ» և «գ» ենթակետերում թվարկված որևէ պայմանի և(կամ) պայմանների առկայությամբ.
ա. հավելում` սույն ենթակետում նշված պայմաններից որևէ մեկի կամ դրանցից մի քանիսի, այն է՝ Հայաստանի Հանրապետության աշխատանքային օրենսդրությամբ սահմանված ծանր, վնասակար, առանձնապես ծանր, առանձնապես վնասակար աշխատանքներ կատարելու, բարձրլեռնային վայրերում, արտաժամյա, գիշերային ժամերին, հանգստյան, օրենքով սահմանված ոչ աշխատանքային՝ տոնական և հիշատակի օրերին աշխատելու, զինվորական, ոստիկանության, արտաքին հետախուզության, քրեակատարողական և փրկարար ծառայության առանձնահատկություններով պայմանավորված, ինչպես նաև առանձնակի ռիսկային և մասնագիտացում պահանջող պաշտոն զբաղեցնելու համար տրվող վճար,
բ. հավելավճար՝ աշխատանքային և (կամ) ծառայության ստաժի համար կամ մարտական խնդիրների իրականացման, պլանավորման կամ վերահսկման գործառույթներ ունեցող կամ այդպիսի գործառույթներ չունեցող պաշտոններ զբաղեցնող պայմանագրային զինվորական ծառայության սպայական, ենթասպայական և շարքային կազմերի զինծառայողների, ինչպես նաև ազգային անվտանգության մարմիններում զինվորական ծառայության պաշտոններ զբաղեցնողների (բացառությամբ բարձրագույն խմբի պաշտոններ զբաղեցնող ծառայողների), Պետական պահպանության ծառայությունում զինվորական ծառայության պաշտոններ զբաղեցնողների, ոստիկանության ծառայողների (բացառությամբ ոստիկանության պետի պաշտոն զբաղեցնող ծառայողի), փրկարար ծառայության տնօրենի տեղակալների, փրկարարական ծառայողների, քրեակատարողական ծառայողների և պրոբացիայի ծառայության գլխավոր, առաջատար կամ կրտսեր խմբի պաշտոններ զբաղեցնող ծառայողների որակավորման համար՝ տրվող վճար.
գ․ լրավճար՝ պետական պաշտոն և պետական ծառայության պաշտոն զբաղեցնող անձանց, քաղաքացիական աշխատանք կատարող անձանց (բացառությամբ զինծառայողների և նրանց հավասարեցված անձանց, ոստիկանության, պրոբացիայի ծառայողների) կատարողականի գնահատման հիման վրա տրվող վճար.»․
2) 3-րդ կետից հանել «ծառայողական գործունեության (կատարողականի)  գնահատման և(կամ)» բառերը։


Հոդված 3. Օրենքի 5-րդ հոդվածում՝
1) 1-ին մասում «յուրաքանչյուր տարվա պետական բյուջեի մասին Հայաստանի Հանրապետության օրենքով» բառերը փոխարինել «83200 դրամ» բառերով․ 
2) 2-րդ, 3-րդ և 5-րդ մասերը ուժը կորցրած ճանաչել․
3) 4-րդ մասոմ «վարձատրության» բառը փոխարինել «հիմնական աշխատավարձի» բառերով։

Հոդված 4. Օրենքի 6-րդ հոդվածում՝
1) 1-ին մասում «հավելումները և հավելավճարները» բառերը փոխարինել «հավելումները, հավելավճարները և լրավճարները» բառերով․
2) 2-րդ և 3-րդ մասերը շարադրել հետևյալ խմբագրությամբ․
«2. Պետական պաշտոն և պետական ծառայության պաշտոն զբաղեցնող անձանց, լրացուցիչ աշխատավարձը չի կարող գերազանցել աշխատավարձի ընդհանուր չափի (բացառությամբ պարգևատրումների) 60 տոկոսը։ Սույն մասով սահմանված դրույթը չի տարածվում Հայաստանի Հանրապետության պաշտպանության, ազգային անվտանգության, պետական պահպանության համակարգերում զինվորական ծառայության պաշտոն զբաղեցնողների, ոստիկանության, քրեակատարողական ծառայության, փրկարար ծառայության և պրոբացիայի ծառայության ծառայողների նկատմամբ։
3․ Պետական պաշտոն և պետական ծառայության պաշտոն զբաղեցնող անձանց արտաժամյա և գիշերային աշխատանքների համար տրվող հավելումների չափը չի կարող գերազանցել նրանց տարեկան հիմնական աշխատավարձի 30 տոկոսը։»․
3)	4-րդ մասը «բարձրլեռնային վայրերում աշխատելու» բառերից հետո լրացնել «և արտաժամյա և գիշերային աշխատանքների» բառերով․
4) 5-րդ և 6-րդ մասերը ուժը կորցրած ճանաչել։

Հոդված 5. Օրենքի 7-րդ հոդվածը շարադրել հետևյալ խմբագրությամբ՝

«Հադված 7․ Պետական պաշտոն և պետական ծառայության պաշտոն զբաղեցնող անձանց հավելավճարները և դրանց հաշվարկման կարգը
1. Պետական պաշտոն և պետական ծառայության պաշտոն զբաղեցնող անձանց սույն օրենքով նախատեսված դեպքերում աշխատանքային և(կամ) ծառայության ստաժի համար տրվում է հավելավճար:
2․ Աշխատանքային և(կամ) ծառայության ստաժի համար պետական պաշտոն և պետական ծառայության պաշտոն զբաղեցնող անձանց, սույն օրենքով նախատեսված դեպքերում, յուրաքանչյուր տարվա համար տրվում է հավելավճար պաշտոնային դրույքաչափի 2 տոկոսի չափով, որի ընդհանուր չափը չի կարող գերազանցել պաշտոնային դրույքաչափի 30 տոկոսը, բացառությամբ Սահմանադրական դատարանի դատավորներին տրվող հավելավճարի։ 
3․ Սույն հոդվածի 2-րդ մասով սահմանված աշխատանքային և(կամ) ծառայության ստաժի հավելավճարի հաշվարկման համար հիմք է ընդունվում պետական ծառայողի և (կամ) պետական պաշտոն զբաղեցնող անձի փաստացի աշխատած ժամանակահատվածը, ինչպես նաև ամենամյա կամ չվճարվող արձակուրդում, հայրության արձակուրդում, պետական կամ հասարակական պարտականությունների կատարման համար տրամադրվող արձակուրդում, հղիության և ծննդաբերության արձակուրդում, ժամանակավոր անաշխատունակության, գործուղման, վերապատրաստման մեջ գտնվելու ժամանակահատվածները, բացառությամբ այն վերապատրաստումների, որոնց ընթացքում վարձատրություն չի նախատեսվում, զորահավաքային զորակոչի միջոցով զինվորական ծառայության, պահեստազորային պատրաստության շրջանակներում իրականացվող վարժական հավաքներին կամ զինվորական վարժանքներին կամ զորավարժություններին ներգրավված կամ որպես զինվորական ծառայության մեջ չգտնվող (կամավորական)՝ կամավորական հիմունքներով Հայաստանի Հանրապետության, ինչպես նաև Հայաստանի Հանրապետության կամ պաշտպանության պետական լիազոր մարմնի հետ ռազմական փոխօգնության պայմանագրերի հիման վրա այլ երկրների պաշտպանության մարտական գործողություններին մասնակցած ժամանակահատվածները, ծառայողական քննության կամ Հայաստանի Հանրապետության քրեական դատավարության օրենսգրքով նախատեսված կարգով լիազորությունների կասեցման ժամանակահատվածները։
4․ Մարտական խնդիրների իրականացման, պլանավորման կամ վերահսկման գործառույթներ ունեցող կամ այդպիսի գործառույթներ չունեցող պաշտոններ զբաղեցնող պայմանագրային զինվորական ծառայության սպայական, ենթասպայական և շարքային կազմերի զինծառայողներին, ինչպես նաև ազգային անվտանգության մարմիններում զինվորական ծառայության պաշտոններ զբաղեցնողներին (բացառությամբ բարձրագույն խմբի պաշտոններ զբաղեցնող ծառայողների), Պետական պահպանության ծառայությունում զինվորական ծառայության պաշտոններ զբաղեցնողներին, ոստիկանության ծառայողներին (բացառությամբ ոստիկանության պետի պաշտոն զբաղեցնող ծառայողի), փրկարար ծառայության տնօրենի տեղակալներին, փրկարարական ծառայողներին, քրեակատարողական ծառայողներին և պրոբացիայի ծառայության գլխավոր, առաջատար կամ կրտսեր խմբի պաշտոններ զբաղեցնող ծառայողներին օրենքով սահմանված կարգով ատեստավորման արդյունքներով որակավորման համար տրվում է հավելավճար, որը հաշվարկվում է պաշտոնային դրույքաչափին դրամական բացարձակ մեծությամբ սահմանվող ավելացման միջոցով:»։


Հոդված 6. Օրենքի 8-րդ հոդվածում՝ 
1) 3-րդ մասում «Հայաստանի Հանրապետության պաշտպանության, ազգային անվտանգության, պետական պահպանության, ոստիկանության համակարգերում զինվորական ծառայության պաշտոն զբաղեցնողներին,» բառերը փոխարինել «Հայաստանի Հանրապետության պաշտպանության, ազգային անվտանգության, պետական պահպանության համակարգերում զինվորական ծառայության պաշտոն զբաղեցնողներին, ոստիկանության,» բառերով․
2) 5-րդ մասը ուժը կորցրած ճանաչել։

Հոդված 7. Օրենքը լրացնել հետևյալ բովանդակությամբ 8․1-ին և 8․2-րդ հոդվածներով․
«Հոդված 8․1․ Պետական պաշտոն և պետական ծառայության պաշտոն զբաղեցնող անձանց, քաղաքացիական աշխատանք կատարող անձանց կատարողականի գնահատման կարգը և դրա հիման վրա տրվող լրավճարները
1․ Կատարողականի գնահատման հիմքով պետական մարմիններին հատկացված միջոցներից պետական պաշտոն և պետական ծառայության պաշտոն զբաղեցնող անձանց, քաղաքացիական աշխատանք կատարող անձանց (բացառությամբ զինծառայողների, փրկարարական ծառայողների, քրեակատարողական ծառայողների, ոստիկանության ծառայողների, պրոբացիայի ծառայողների) տրվում են լրավճարներ։ Պետական պաշտոն և պետական ծառայության պաշտոն զբաղեցնող անձանց, քաղաքացիական աշխատանք կատարող անձանց կատարողականի գնահատման կարգը և մեթոդաբանությունը, ինչպես նաև կատարողականի գնահատման հիմքով լրավճարների տրամադրման կարգը և առանձնահատկությունները սահմանում է Հայաստանի Հանրապետության կառավարությունը։ Հայաստանի Հանրապետության կառավարության սահմանած կարգին համապատասխան՝ պետական մարմնի ղեկավարը սահմանում է տվյալ մարմնում, ինչպես նաև դրան ենթակա մարմիններում պետական պաշտոն և պետական ծառայության պաշտոն զբաղեցնող անձանց, քաղաքացիական աշխատանք կատարող անձանց անհատական կատարողականի գնահատման ներքին մեթոդաբանությունը, գնահատման կարգի առանձնահատկությունները, լրավճարների տրամադրման կարգը և առանձնահատկությունները:
2․ Պետական պաշտոն և պետական ծառայության պաշտոն զբաղեցնող ու քաղաքացիական աշխատանք կատարող անձինք, իրենց վճարված լրավճարի 10 տոկոսը, իսկ Կառավարության կողմից դրա սահմանված նվազագույն չափը գերազանցելու դեպքում՝ Կառավարության կողմից սահմանված նվազագույն չափը պետք է ուղղեն գիտակրթական ծախսերին։ Գիտակրթական ծախսերը չիրացված չափով ենթակա է նվազեցման հաջորդ լրավճարից, եթե Կառավարության կողմից նվազեցվող ավելի մեծ չափ սահմանված չէ: 
Հոդված 8․2․ Պետական պաշտոն և պետական ծառայության պաշտոն զբաղեցնող անձանց տրվող պարգևատրումը
1․ Պետական պաշտոն և պետական ծառայության պաշտոն զբաղեցնող անձանց հատուկ առաջադրանքների կամ որակյալ աշխատանքի կատարման համար պարգևատրում կարող է տրվել Հայաստանի Հանրապետության պետական բյուջեով նախատեսված պարգևատրման ֆոնդից, որի չափը չի կարող գերազանցել յուրաքանչյուր տարվա հունվարի 1-ի դրությամբ տվյալ մարմնի համալրված հաստիքների աշխատավարձի ֆոնդի երկու տոկոսը։ 
2․ Պետական պաշտոն և պետական ծառայության պաշտոն զբաղեցնող անձանց աշխատավարձի ֆոնդի տնտեսված միջոցներից պարգևատրումներ չեն կարող տրվել:
3․  Սույն հոդվածի 1-ին և 2-րդ մասերով նախատեսված սահմանափակումները չեն տարածվում զինծառայողների, փրկարարական ծառայողների, քրեակատարողական ծառայողների, ոստիկանության և պրոբացիայի ծառայողների համար պարգևատրման ֆոնդերի հատկացման և պարգևատրման հետ կապված հարաբերությունների վրա:
4. Լրավճարի ֆոնդի տնտեսված միջոցները կարող են ուղղվել աշխատակիցների պարգևատրմանը:

Հոդված 8․ Օրենքի 9-րդ հոդվածի 2-րդ մասը ուժը կորցրած ճանաչել։ 

Հոդված 9․ Օրենքի 12-րդ հոդվածում՝ 
1) 1-ին մասը ուժը կորցրած ճանաչել․
2) 2-րդ մասը շարադրել հետևյալ խմբագրությամբ․
«2. Սահմանադրական դատարանի նախագահին, փոխնախագահին և դատավորին Սահմանադրական դատարանի դատավորի պաշտոնում աշխատանքային ստաժի համար վճարվում է հավելավճար պաշտոնավարման երկրորդ տարում՝ պաշտոնային դրույքաչափի 14 տոկոսի չափով, յուրաքանչյուր հաջորդ տարում՝ նախորդ տարվա համար նախատեսված հավելավճարի չափից 7 տոկոս ավելի չափով:»։

Հոդված 10․ Օրենքի 12․1-ին հոդվածում՝
1) վերնագրից հանել «և հավելումները» բառերը․
2) լրացնել հետևյալ բովանդակությամբ 1․1-ին մասով․
«1․1․ Բարձրագույն դատական խորհրդի նախագահի և անդամի պաշտոնում աշխատանքային ստաժի համար տրվող հավելավճարի ընդհանուր չափը չի կարող գերազանցել պաշտոնային դրույքաչափի 30 տոկոսը։»․
3) 2-րդ և 3-րդ մասերը ուժը կորցրած ճանաչել։

Հոդված 11․  Օրենքի 13-րդ հոդվածում՝
1) վերնագրից հանել «և հավելումները» բառերը․
2) 3-րդ մասը շարադրել հետևյալ խմբագրությամբ․
«3․ Դատավորի պաշտոնում աշխատանքային ստաժի համար տրվող հավելավճարի ընդհանուր չափը չի կարող գերազանցել պաշտոնային դրույքաչափի 30 տոկոսը։»․
3) 5-րդ, 5․1-ին, 6-րդ, 6․1-ին և 7-րդ մասերը ուժը կորցրած ճանաչել։

Հոդված 12․  Օրենքի 14-րդ հոդվածում՝
1) 1-ին մասում «Դատախազին» բառից հետո լրացնել «,բացառությամբ գլխավոր դատախազի,» բառերով, իսկ «չափով» բառից հետո լրացնել «, որի ընդհանուր չափը չի կարող գերազանցել պաշտոնային դրույքաչափի 30 տոկոսը»․
2) 2-րդ և 3-րդ մասերը ուժը կորցրած ճանաչել․
3) 4-րդ մասում «92» թիվը փոխարինել «50» թվով։

Հոդված 13․  Օրենքի 14․2-րդ հոդվածում՝
1) 2-րդ մասը «անձին» բառից հետո լրացնել «, բացառությամբ քննչական կոմիտեի նախագահի,» բառերով, իսկ «չափով» բառից հետո լրացնել «, որի ընդհանուր չափը չի կարող գերազանցել պաշտոնային դրույքաչափի 30 տոկոսը»․
2) 3-րդ և 4-րդ մասերը ուժը կորցրած ճանաչել․
3)	5-րդ մասում «92» թիվը փոխարինել «50» թվով։

Հոդված 14․  Օրենքի 14․4-րդ հոդվածում՝
1) 2-րդ մասը «անձին» բառից հետո լրացնել «, բացառությամբ հակակոռուպցիոն կոմիտեի նախագահի,» բառերով, իսկ «չափով» բառից հետո լրացնել «, որի ընդհանուր չափը չի կարող գերազանցել պաշտոնային դրույքաչափի 30 տոկոսը»․
2) 3-րդ և 4-րդ մասերը ուժը կորցրած ճանաչել․
3)	5-րդ մասում «92» թիվը փոխարինել «50» թվով։

Հոդված 15․ Օրենքի 16-րդ հոդվածում՝
1) 1-ին մասում «Հայաստանի Հանրապետության պաշտպանության, ազգային անվտանգության, պետական պահպանության, ոստիկանության համակարգերում զինվորական ծառայության պաշտոն զբաղեցնողների (այսուհետ նաև` զինծառայող),» բառերը փոխարինել «Հայաստանի Հանրապետության պաշտպանության, ազգային անվտանգության, պետական պահպանության, համակարգերում զինվորական ծառայության պաշտոն զբաղեցնողների (այսուհետ նաև` զինծառայող), ոստիկանության,» բառերով․
2) 2-րդ մասում «ոստիկանության համակարգում զինվորական ծառայության պաշտոն զբաղեցնողներինը» բառերը փոխարինել «ոստիկանության ծառայողներինը» բառերով․
3) 3-րդ մասը շարադրել հետևյալ խմբագրությամբ․
«3․ Սույն օրենքի 18-րդ հոդվածի 1-ին, 2-րդ, 3-րդ, 4-րդ, 5-րդ և 6-րդ մասերով, 18․1-ին, 24-րդ և 25-րդ հոդվածներով սահմանված դրույթները չեն տարածվում Հայաստանի Հանրապետության պաշտպանության, ազգային անվտանգության, պետական պահպանության, համակարգերում զինվորական ծառայության պաշտոն զբաղեցնողների, ոստիկանության, քրեակատարողական, պրոբացիայի և փրկարար ծառայության ծառայողների վարձատրության հետ կապված հարաբերությունների վրա:»․
4) 4-րդ մասը ուժը կորցրած ճանաչել․
5) լրացնել հետևյալ բովանդակությամբ 5․3-րդ և 5․4-րդ մասերով․
«5.3 Համապատասխան մարմնի կամ կազմակերպության վերակազմակերպման կամ կառուցվածքային փոփոխության արդյունքում ոստիկանության ծառայողին կամ փրկարար ծառայության ծառայողի ծառայությունից ազատվելուց հետո՝ վեց ամսվա ընթացքում, ոստիկանության կամ փրկարար ծառայության պաշտոնում նշանակվելու դեպքում պահպանում են նրա զբաղեցրած վերջին պաշտոնի համար սահմանված աշխատավարձը (հիմնական աշխատավարձը, հավելումները, լրավճարները), եթե այն բարձր է տվյալ պաշտոնի համար սահմանված աշխատավարձից (հիմնական աշխատավարձից, հավելումներից, լրավճարներից): Սույն մասով նախատեսված աշխատավարձը պահպանվում է համապատասխան մարմնի վերակազմակերպման կամ կառուցվածքային փոփոխության արդյունքում ծառայությունից ազատվելուց հետո ոստիկանության կամ փրկարար ծառայության պաշտոնում նշանակվելուց հետո՝ վեց ամիս ժամկետով, բայց ոչ ավելի, քան ոստիկանության կամ փրկարար ծառայության նշանակված պաշտոնում սահմանված կարգով ատեստավորում անցնելը:
5․4․ Ներքին գործերի նախարարության ոստիկանության կամ փրկարար ծառայության պաշտոն զբաղեցնող ծառայողները ծառայությունից ազատվելուց հետո՝ վեց ամսվա ընթացքում, ներքին գործերի նախարարության կառուցվածքային ստորաբաժանումներում կամ գրասենյակում քաղաքացիական ծառայության պաշտոնի նշանակվելու դեպքում պահպանում են զբաղեցրած վերջին պաշտոնի համար նախատեսված աշխատավարձը (հիմնական աշխատավարձը, հավելումները, լրավճարները), եթե այն բարձր է քաղաքացիական ծառայության տվյալ պաշտոնի համար սահմանված հիմնական աշխատավարձի, պետական ծառայության ստաժի հավելավճարի, ինչպես նաև կատարողականի գնահատման արդյունքների հիման վրա նրան տրված լրավճարի հանրագումարից: Պաշտոնի փոփոխության դեպքում աշխատավարձը (հիմնական աշխատավարձը, հավելումները, լրավճարները) չի պահպանվում:»։

Հոդված 16․  Օրենքի 16․1-ին հոդվածում՝
1) 1․1-ին մասը «չափով» բառից հետո լրացնել «, որի ընդհանուր չափը չի կարող գերազանցել պաշտոնային դրույքաչափի 30 տոկոսը»․
2) 2-րդ և 2․2-րդ մասերը ուժը կորցրած ճանաչել․
3)	3-րդ մասում «92» թիվը փոխարինել «50» թվով։

Հոդված 17․ Օրենքի 17-րդ հոդվածի 2-րդ մասը ուժը կորցրած ճանաչել։

Հոդված 18․ Օրենքի 18-րդ հոդվածը շարադրել հետևյալ խմբագրությամբ․ 

«Հոդված 18․ Պետական ծառայողների հիմնական աշխատավարձի չափը որոշելը և հիմնական աշխատավարձի նկատմամբ սահմանվող պետական ծառայության ստաժի հավելավճարները 
1․ Պետական ծառայողի հիմնական աշխատավարձի չափը որոշվում է բազային աշխատավարձի և սույն օրենքի հավելված 9-ով սահմանված` նրա պաշտոնի ենթախմբին համապատասխանող գործակցի արտադրյալով:
2․ Պետական ծառայության պաշտոնում պետական ծառայողի յուրաքանչյուր տարվա պետական ծառայության ստաժի համար տրվում է հավելավճար հիմնական աշխատավարձի 2 տոկոսի չափով, որի ընդհանուր չափը չի կարող գերազանցել հիմնական աշխատավարձի 30 տոկոսը։
3․ Պետական ծառայության ստաժի հավելավճարի հաշվարկման համար հաշվի է առնվում պետական ծառայողի ղեկավար կամ մասնագիտական խմբի պաշտոն զբաղեցնելու և պետական մարմիններում որպես փորձնակ գրանցված լինելու ժամանակահատվածը։
4․ Այն դեպքում, երբ պետական ծառայողը օրենսդրությամբ սահմանված կարգով նշանակվում է սույն օրենքի 18․1-ին հոդվածով նախատեսված ղեկավար խմբի հավասար, բարձր կամ ցածր պաշտոններում, ապա ծառայության ստաժի հաշվարկման համար հաշվի է առնվում ղեկավար խմբի պաշտոններում ծառայության ստաժը։ Այն դեպքում, երբ պետական ծառայողը օրենսդրությամբ սահմանված կարգով նշանակվում է սույն օրենքի 18․1-ին հոդվածով նախատեսված մասնագիտական խմբի հավասար, բարձր կամ ցածր պաշտոններում, պետական ծառայության ստաժի հաշվարկման համար հաշվի է առնվում մասնագիտական խմբի պաշտոններում ծառայության ստաժը, իսկ եթե պետական ծառայողը զբաղեցրել է նաև սույն օրենքի 18․1-ին հոդվածով նախատեսված ղեկավար խմբի պաշտոններ, ապա ծառայության ստաժի հաշվարկման համար հաշվի է առնվում նաև ղեկավար խմբի պաշտոններում ծառայության ստաժը, ինչպես նաևպետական մարմիններում որպես փորձնակ գրանցված՝ հանրային ծառայության ստաժ համարվող ժամանակահատվածը։
5. Պետական ծառայողի ծառայության ստաժի հավելավճարի հաշվարկումը յուրաքանչյուր հաջորդ տարվա համար իրականացվում է աշխատանքային տարին լրանալուն հաջորդող ամսվա 1-ից:
[bookmark: _GoBack]6․ Սույն օրենքի հավելված 9-ով սահմանված պետական ծառայողների հիմնական աշխատավարձի հաշվարկման գործակիցների նկատմամբ կարող են կիրառվել Հայաստանի Հանրապետության կառավարության սահմանած կարգով 0,9-1,5 սահմաններում ճշգրտվող բազմապատկիչ գործակիցներ՝ հաշվի առնելով պետական ծառայության համապատասխան պաշտոն զբաղեցնող անձի աշխատանքի կազմակերպման և ղեկավարման պատասխանատվությունը, որոշումներ կայացնելու լիազորությունները, գործունեության ազդեցությունը, խնդիրների բարդության, դրանց լուծման և այլ պահանջներ։ 
7. Համապատասխան մարմնի վերակազմակերպման կամ կառուցվածքային փոփոխության արդյունքում զինվորական, քրեակատարողական, պրոբացիայի կամ փրկարարական ծառայության ծառայողին օրենքով սահմանված կարգով քաղաքացիական ծառայության պաշտոնի նշանակելու դեպքում պահպանվում է զինվորական, քրեակատարողական, պրոբացիայի կամ փրկարարական ծառայության վերջին պաշտոնում համապատասխան ծառայողի համար սահմանված պաշտոնային դրույքաչափի և լրավճարի չափը, եթե նոր պաշտոնի համար օրենքով սահմանված կարգով որոշվող պաշտոնային դրույքաչափի, պետական ծառայության ստաժի հավելավճարի, ինչպես նաև կատարողականի գնահատման արդյունքների հիման վրա նրան տրված լրավճարի հանրագումարը ցածր է: Տվյալ պետական ծառայողի հիմնական աշխատավարձի չափը որոշվում է բազային աշխատավարձի և սույն օրենքի 9-րդ հավելվածով սահմանված` այդ պաշտոնի ենթախմբին համապատասխանող գործակցի արտադրյալով, իսկ պետական ծառայության ստաժի հավելավճարի հաշվարկման համար հաշվի են առնվում զինվորական, քրեակատարողական, պրոբացիայի կամ փրկարարական ծառայության ստաժը: Սույն մասով սահմանված աշխատավարձի պահպանվող չափի և սույն օրենքով սահմանված կարգով որոշվող հիմնական աշխատավարձի և պետական ծառայության ստաժի հավելավճարի չափի միջև տարբերությունը հաշվարկվում է մինչև այն պահը, երբ տվյալ պետական ծառայողի՝ սույն օրենքով սահմանված կարգով որոշվող հիմնական աշխատավարձի և ծառայության ստաժի հավելավճարի, ինչպես նաև կատարողականի գնահատման արդյունքների հիման վրա նրան տրված լրավճարի հանրագումարը  կգերազանցի աշխատավարձի պահպանված չափը, որն այդ պահին համարվում է նրա հիմնական աշխատավարձը: Սույն մասով սահմանված երաշխիքը գործում է զինվորական, քրեակատարողական, պրոբացիայի կամ փրկարարական ծառայության պաշտոնից ազատվելուց հետո վեց ամսվա ընթացքում համապատասխան մարմնում քաղաքացիական ծառայության պաշտոնում նշանակվելու դեպքերում։
8. Զինվորական, քրեակատարողական, պրոբացիայի, ոստիկանության կամ փրկարարական ծառայության պաշտոնից ազատվելուց հետո Հայաստանի Հանրապետության օրենսդրությամբ սահմանված կարգով պետական այլ ծառայության պաշտոնի նշանակվելու դեպքում պետական ծառայողի ծառայության ստաժի հավելավճարի հաշվարկման համար հաշվի են առնվում զինվորական, քրեակատարողական, պրոբացիայի կամ փրկարարական ծառայության ստաժը: 
9. Համապատասխան մարմնի վերակազմակերպման կամ կառուցվածքային փոփոխության արդյունքում պետական ծառայողին զինվորական ծառայության, քրեակատարողական, պրոբացիայի, ոստիկանության կամ փրկարարական ծառայության պաշտոնում նշանակելու դեպքում հիմնական աշխատավարձը որոշելու համար հաշվի է առնվում միայն զինվորական, քրեակատարողական, պրոբացիայի, ոստիկանության կամ փրկարարական ծառայության ստաժը` առկայության դեպքում:»։

Հոդված 19․ Օրենքը լրացնել հետևյալ բովանդակությամբ 18․1-ին հոդվածով․ 
«Հոդված 18․1․ Պետական ծառայողների հիմնական աշխատավարձի հաշվարկման սանդղակը,  հիմնական աշխատավարձի հաշվարկման սանդղակում պետական ծառայության պաշտոնների խմբերը և ենթախմբերը, պետական ծառայության հավասար, բարձր և ցածր պաշտոնները

1. Սույն օրենքի հավելված 9-ով սահմանված է պետական ծառայության պաշտոնների յուրաքանչյուր ենթախմբի համար հիմնական աշխատավարձի հաշվարկման գործակիցները:
2․ Հիմնական աշխատավարձի հաշվարկման սանդղակում պաշտոնները սույն օրենքի իմաստով խմբավորվում են ղեկավար և մասնագիտական խմբի պաշտոնների։ Ղեկավար պաշտոնները բաժանվում են 6 ենթախմբի, մասնագիտական պաշտոնները՝ 3 ենթախմբի։ Ղեկավար պաշտոնների  խմբում ամենաբարձրը  առաջին ենթախումբն է, որում ընդգրկված համապատասխան պաշտոն(ներ)ը պետական յուրաքանչյուր ծառայության համար ամենաբարձր պաշտոնն է, իսկ ամենացածրը՝ վեցերորդ ենթախումբն է։ Ղեկավար պաշտոնների ամենաբարձր ենթախմբում ընդգրկված պաշտոնը պետական յուրաքանչյուր ծառայության ամենաբարձր պաշտոնն է։ Մասնագիտական պաշտոնների խմբում ամենաբարձր ենթախումբը առաջին ենթախումբն է, իսկ ամենացածրը երրորդ ենթախումբն է։ Մասնագիտական պաշտոնների ամենացածր ենթախմբում ընդգրկված պաշտոնը պետական յուրաքանչյուր ծառայության ամենացածր պաշտոնն է։ Պետական ծառայության պաշտոնների նույն ենթախմբում ընդգրկված պաշտոնները համարվում են հավասար պաշտոններ։»։

Հոդված 20․ Օրենքի 19-րդ, 20-րդ, 21-րդ և 22-րդ հոդվածները ուժը կորցրած ճանաչել։
Հոդված 21․ Օրենքի 23-րդ հոդվածի 1-ին մասում «Հայաստանի Հանրապետության պաշտպանության, ազգային անվտանգության, պետական պահպանության, ոստիկանության համակարգերում զինվորական ծառայության պաշտոն զբաղեցնողներին,» բառերը փոխարինել «Հայաստանի Հանրապետության պաշտպանության, ազգային անվտանգության, պետական պահպանության, համակարգերում զինվորական ծառայության պաշտոն զբաղեցնողներին, ոստիկանության,» բառերով։

Հոդված 22․ Օրենքի 27-րդ հոդվածի 5-րդ մասից հանել «, սակայն ոչ ավելի, քան ղեկավար պաշտոնների 1-ին ենթախմբի առավելագույն դրույքաչափը» բառերը։

Հոդված 23․ Օրենքի 28-րդ հոդվածում՝
1) 1-ին մասը շարադրել հետևյալ խմբագրությամբ․
«1․ Պետական ծառայության ժամանակավոր թափուր պաշտոն զբաղեցնող անձի հիմնական աշխատավարձի չափը որոշվում է սույն օրենքի 18-րդ հոդվածի 1-ին մասով սահմանված կարգով։»․
2) 2-րդ մասը ուժը կորցրած ճանաչել։

Հոդված 24․ Օրենքի 9-րդ գլխի վերնագիրը «ԱՇԽԱՏՈՂՆԵՐԻ» բառից հետո լրացնել «ԵՎ ՊԵՏԱԿԱՆ ՄԱՐՄԻՆՆԵՐՈՒՄ ՈՐՊԵՍ ՓՈՐՁՆԱԿ ԳՐԱՆՑՎԱԾ ԱՆՁԱՆՑ» բառերով։

Հոդված 25․Օրենքը լրացնել հետևյալ բովանդակությամբ 30․1-ին հոդվածով․
«Հոդված 30.1․ Պետական մարմիններում որպես փորձնակ գրանցված անձանց վարձատրությունը
1․ Պետական մարմիններում որպես փորձնակ գրանցված անձանց վարձատրությունը որոշվում է սույն օրենքի հավելված 9-ով սահմանված համապատասխան գործակցի և բազային աշխատավարձի արտադրյալով։	
2․ Պետական մարմիններում որպես փորձնակ գրանցված անձանց վարձատրության առանձնահատկությունները և տրամադրման կարգը սահմանում է Հայաստանի Հանրապետության փոխվարչապետը։»։

Հոդված 26․ Օրենքի 1-ին հավելվածը շարադրել նոր խմբագրությամբ՝ համաձայն N 1 հավելվածի։

Հոդված 27․ Օրենքի 9-րդ հավելվածը շարադրել նոր խմբագրությամբ ՝ համաձայն N 2 հավելվածի։

Հոդված 28․ Եզրափակիչ մաս և անցումային դրույթներ
1․ Սույն օրենքն ուժի մեջ է մտնում 2027 թվականի հունվարի 1-ից։ Մինչև սույն օրենքն ուժի մեջ մտնելն ընկած ժամանակահատվածի համար պետական պաշտոն և պետական ծառայության պաշտոն զբաղեցնող անձի հիմնական և լրացուցիչ աշխատավարձը հաշվարկվում են մինչև սույն օրենքն ուժի մեջ մտնելը գործող իրավակարգավորումներին համապատասխան։
2․ Սույն օրենքով սահմանված վարձատրության նոր համակարգի ներդրումը չի կարող հանգեցնել պետական պաշտոն և պետական ծառայության պաշտոն զբաղեցնող անձի  հիմնական և լրացուցիչ աշխատավարձի ընդհանուր չափի նվազեցմանը, բացառությամբ սույն օրենքն ուժի մեջ մտնելուց հետո պաշտոնի փոփոխման դեպքերի։ 
3․ Սույն հոդվածի 2-րդ մասով նախատեսված պաշտոնի փոփոխման պայմանը չի տարածվում համապատասխան մարմնի վերակազմակերպման կամ կառուցվածքային փոփոխության կամ անվանափոխության կամ օրենքով սահմանված այլ դեպքերում արտամրցութային կարգով կամ ռոտացիայի (տեղափոխման, փոխադրման, գործուղման) հիման վրա հավասար կամ բարձր պաշտոնի փոխադրման (նշանակման) դեպքերի վրա: 
4․ Այն դեպքում, երբ սույն օրենքն ուժի մեջ մտնելուց հետո պետական պաշտոն և պետական ծառայության պաշտոն զբաղեցնող անձին վճարվող հիմնական և լրացուցիչ աշխատավարձի ընդհանուր չափը ավելի ցածր կլինի տվյալ անձի համար 2026 թվականի դեկտեմբեր ամսվա համար «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքով սահմանված հիմնական և լրացուցիչ աշխատավարձի ընդհանուր չափից, ապա կպահպանվի հիմնական և լրացուցիչ աշխատավարձի այդ չափը մինչև այն պահը, երբ սույն օրենքով սահմանված կարգով հաշվարկված հիմնական և լրացուցիչ աշխատավարձի ընդհանուր չափը հավասար կամ բարձր կլինի այդ չափից։ Ընդ որում, լրացուցիչ աշխատավարձի չափի մեջ չեն ներառվում արտաժամյա, գիշերային ժամերին, հանգստյան, օրենքով սահմանված ոչ աշխատանքային՝ տոնական և հիշատակի օրերին աշխատելու համար տրվող հավելումները։
5. Հարկային և մաքսային ծառայողների համար սույն հոդվածի 4-րդ մասով նախատեսված հիմնական և լրացուցիչ աշխատավարձի ընդհանուր չափի  պահպանման դրույթը կիրառելիս լրացուցիչ աշխատավարձ դիտարկել ծառայության հատուկ կոչման կամ դասային աստիճանի համար հաշվարկվող հավելավճարը:
6․ Սույն օրենքն ուժի մեջ մտնելուց հետո պետական ծառայողի պետական ծառայության ստաժի հավելավճարի հաշվարկման համար հաշվի է առնվում մինչև 2027 թվականի հունվարի 1-ը «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի հավելված 9-ով նախատեսված պետական ծառայության առանձին տեսակներում հավասար կամ բարձր պաշտոններում պետական ծառայության ստաժը, եթե այդ պաշտոններում ստաժի ընդմիջումը չի գերազանցել վեց ամիսը: Ընդ որում, ծառայության ստաժի հավելավճարի հաշվարկման համար հիմք է ընդունվում պետական ծառայողի փաստացի աշխատած ժամանակահատվածը, ինչպես նաև ամենամյա կամ չվճարվող արձակուրդում, հայրության արձակուրդում, պետական կամ հասարակական պարտականությունների կատարման համար տրամադրվող արձակուրդում, հղիության և ծննդաբերության արձակուրդում, ժամանակավոր անաշխատունակության, գործուղման, վերապատրաստման մեջ գտնվելու ժամանակահատվածները, բացառությամբ այն վերապատրաստումների, որոնց ընթացքում վարձատրություն չի նախատեսվում, զորահավաքային զորակոչի միջոցով զինվորական ծառայության, պահեստազորային պատրաստության շրջանակներում իրականացվող վարժական հավաքներին կամ զինվորական վարժանքներին կամ զորավարժություններին ներգրավված կամ որպես զինվորական ծառայության մեջ չգտնվող (կամավորական)՝ կամավորական հիմունքներով Հայաստանի Հանրապետության, ինչպես նաև Հայաստանի Հանրապետության կամ պաշտպանության պետական լիազոր մարմնի հետ ռազմական փոխօգնության պայմանագրերի հիման վրա այլ երկրների պաշտպանության մարտական գործողություններին մասնակցած ժամանակահատվածները։
7․ 2026 թվականի երկրորդ կիսամյակի կատարողականի գնահատման հիման վրա պարգևատրումները Կառավարության 2011 թվականի հոկտեմբերի 20-ի N 1510-Ն որոշմամբ սահմանված պայմաններին համապատասխան պետական ծառայողներին տրվում են մինչև 2027 թվականի փետրվարի 15-ը։
8․ Սույն օրենքից բխող ենթաօրենսդրական իրավական ակտերը ընդունվում են սույն օրենքի ընդունումից հետո՝ վեցամսյա ժամկետում։

